Последните тракийски царе изплуваха от миналото на Бургас | Географ.БГ
09 Юли 15 dimitar.zhelev 0 Коментари
Плочата се датира от 26-37 година от новата ера - време, в което Исус от Назарет вече е в зряла възраст и печели все повече последователи в Юдея, а споменатият Реметалк II води въстание срещу римския император Тиберий Юлий Цезар Август. Десетина години след този период Рим окончателно детронира Сапейската династия и слага край на тракийското царство като самостоятелно държавно образувание. Тракия става просто една от многото римски провинции.
В уникалния надпис се споменава още за светилище, изградено от Аполоний Ептайкент (стратег при тракийския цар Реметалк II на Анхиало и на местата около Анхиало). То е било посветено на богинята Деметра и мраморната плоча вероятно е част от самия храмов комплекс. Археолозите са единодушни, че вероятността светилището да се намира в Акве Калиде край Бургас е огромна.
Археолозите съобщиха за още един ценен надпис, върху който се вижда част от името Пантулей Граптиак - римски управител на провинция Тракия по времето на император Марк Аврелий (известен от филма "Гладиатор" на Ридли Скот) около 172 г.
През последните две години на Акве Калиде са открити също така множество предмети от бита - фрагменти от бронзови боздугани; фибули (брошки), които се използват за закрепване на тогата; пръстен ключ; коланни токи и апликации. Намерени са много византийски моливдовули (оловни печати), които от археологическа гледна точка са изключително ценни, тъй като дават достоверни сведения за различни частни и държавни лица от миналото. Сред тях има императорски печат на Теодора - представител на византийската Македонска династия от XI в. Той е с изображение на Богородица и досега подобен не е откриван. Други ценни предмети, намерени на Акве Калиде, са много дървени гребени от ХІ-ХІІІ в., които за нашите географски ширини са много редки находки. Открит е и костен гребен, датиращ към VІ-VІІ в., характерен за материалната култура на германските племена.
Акве Калиде, археология, Бургас, траки, царе
планини География фотография българия конкурси България екология технологии Земя птици Русия учители Европа ученици туризъм конкурс състезания фотописи олимпиади Фестивал свят рекорди образование космос